Den Vest-Sjællandske Avis, 1828-09-30
Oversigt over Dagens udenlandske Nyeheder. Uenigheden imellem Don Miguel og hans Moder skal være meget betydelig; man siger endog, at hun understøtter den Plan, at bringe den unge Prins Don Sebastian, en Søn af Prinssessen, af Baira, Donna Maria Theresia, paa Thronen, som da skulde ægte Donna Maria da Gloria; Marquien af Chaves skal have tilraadet denne Plan. Dronningen skal paa det strengeste lade den gaarige Prinssesse Maria Benedicta bevogte. Mange Officere af Dronningens Partie have forladt Lissabon og begivet sig til England, hvor des uden nylig 5 Skibe med over 1000 Flygtninger ere ankomne fra dette ulykkelige Land; det hedder, at Dronningen skal endog være misfornøiet med Don Miguels Circulairskrivelse til de Europæiske Hoffer. Jnfanten skal være meget ængstelig for at blive forgivet; thi han føler, at der finder hemmelig en stor Forhittrelse Sted imod ham. Constitutionelle Bander skulle vise sig i det nordlige Portugal, J Catalonien skal det igien være meget uroligt. Bander vise sig overalt, og det synes at der tilberedes en almindelig Opstand. Hertugen af Clarence har været noget upasselig, men er igien restitueret. Lord Melville er bleven udnævnt i hans Sted til Chef for Admiralitetet. Den bekiendte Botaniker Doctor Wallich, Chef for den botaniske Have i Calcutta, har afsendt til London en overmaade riig Transport af levende og tørre Ostindiske Planter; een af de rigeste Samlinger, som nogensinde er ankommen til Europa, som bekiendt er han Dansk af Fødsel. - Hadet imellem Protestanterne og Catholikerne i Jrland skal være taget overordentligt til paa den sidste Tid. Catholikerne skulle udvise en Sindighed og Fasthed i deres Fremgangsmaade, som giør dem kun saameget mere frygtelige. Jfølge de nyeste Efterretninger fra London, stige Kornpriserne, og for bedste Hvede er blevet forlangt 96 Schill. Qvart, - Der komme nu hele Transporter af Jrlandske Soldater tilbage fra Brastilien, og som have taget Deel i Urolighederne; de lide Mangel paa Alting, imedens 25000 Jrlændere, som i forrige Aar begave sig til Nordamerika, staae sig saa godt, at de lade deres Slægtninger komme til sig. Marquien af Sligo har paa van Diemens Land kiøbt en betydelig Jordstrækning, for der at etablere Jrlandske Emigranter. – Kaffeavlen har taget til i den Grad i Brasilien, at der blev i 1827 udført derfra over 57 Millioner Pund, hvorimod at der i 1820 blev kun udført 14 Millioner Pund, en Hovedaarsag til at Kaffen falder saameget i Prisen. - Den Brasilianske Marine bestaaer af 1 Orlogskib, 9 Fregatter, 4 Corvetter og endeel mindre Skibe. Admiral Brown skal i en Fægtning ved Ensenada have nødt den Brasilianske Marine til at retirere. Den Brasilianske Commodore Norton har mistet Armen i en Fægtning og har begivet sig til Montevider. - Den Brasilianske Finants=Committee har foreslaget, at alle Munke og Nonneklosteres Eiendomme skulle inddrages og slaaes til Nationaldomainerne, hvorimod Klosterets Beboere skulle erholde Pensioner. Det nye Ministerium, som var en Følge af Urolighederne imellem Tropperne, er blevet organiseret. – Det hedder, at den Ayresiske Regiering har modtaget de af Keiseren gjorte Fredstilbud og at den vil afsende tre Gesandte til Rio Janeiro. - J Republiken Bolivig har en Opstand af de Columbiske Tropper fundet Sted imod General Sucre, men som er blevet dæmpet. Man forventer at Bolivar vil blive almindelig erkiendt som Diktator over hele Republiken Columbien, og haaber saaledes, at den indvortes Rolighed vil overalt blive tilveiebragt; han vil indføre den bekiendte Boliviske Constitution i Columbien. Nogle sige, at han vil indføre en monarchisk Republik, som skal bestaae af Columbia, Peru og Bolivia bliver Regent paa Livstid; at han vil være Keiser og residere i Lima. Et Rygte siger, at han vil erklære Peru Krig. - Paa Øen Java skal Culturen tage meget til; Theeplanten, Cacao, Bomuld og Cancel dyrkes med Flid og Held; men Landet er ikke indvortes fredeligt og Diepo Negoro foruroeliger Nederlænderne bestandig. - Keiseren af Marocco har afsendt Deputerede, for at lykønske Don Miguel til sin Thronbestigelse, og har tillige udsendt nogle Krydsere, som allerede have borttaget to Engelske Koffardiskibe; hele Skibsfarten, igiennem Strædet ved Gibraltar er derved udsat for at blive forstyrret. - Den bekiendte Vei under Themsen fortsættes med Held, og man har fundet Midler til at hindre Vandets Jndbrydelse, men der mangler endnu de fornødne Fonds til at fuldføre Arbeidet.